Täiendused ajutiselt avatuks jäänud puuraukude FG11OC, FG12O1 ja FG13O1 esialgsete likvideerimise aktide juurde

Puuraukude FG11OC, FG12O1 ja FG13O1 rajamise ning konstruktsiooni kirjeldus on esitatud pärast puurimist koostatud esialgsetes puuraukude likvideerimise aktides, mis on lisatud käesolevale dokumendile. Puuraugud jäid avatuks 22 kuuks, kui neis teostati hüdrogeoloogilist seiret. Puuraugud suleti, sest edasine seire vajadus puudub. Kõik kolm puurauku suleti Heidelberg Materials Kunda ASi poolt 21.08.2026. Puuraukude sulgemiseks lõigati kõigil juhtudel manteltoru maapinnaga tasa ning täideti puurauk terves ulatuses betooniga, et välistada põhjavee lekkeid läbi veepideme. Käesolevale dokumendile on lisatud pildid puurimisalast enne ja pärast puuraukude sulgemist. Likvideerimise aktid on varasemast allkirjastatud tellija ja puurija poolt. Pärast puuraukude likvideerimist on aktidele ja käesolevale dokumendile lisatud täiendavalt tellija (Eesti Geoloogiateenistus), likvideerija (Heidelberg Materials Kunda AS) ja maaomaniku esindaja (Maa- ja Ruumiamet) allkirjad.

